ઇન્ટરનેશનલ ડેસ્કઃ હવાઇના કિલાઉ જ્વાળામુખીના કારણે શનિવારે પાહોઆ વિસ્તારમાં રહેણાંક વિસ્તાર સુધી લાવા જતો રહ્યો છે. કિલાઉમાં હાલ 200 ફૂટ ઉંચે લાવા ફેંકાઇ રહ્યો છે. શુક્રવારે કિલાઉમાંથી રેફ્રિજરેટર સાઇઝના લાવા બોમ્બ ઉછળી રહ્યા હતા. સાયન્ટિટ્સે લેટેસ્ટ રિપોર્ટ આપ્યો છે તે અનુસાર, જ્વાળામુખીમાંથી ફ્રેશ લાવા નિકળી રહ્યો છે અને આગામી દિવસોમાં વધુ ફિશરો ખૂલવાની તૈયારીઓ છે. જ્વાળામુખી સક્રિય થયો તે દિવસની સરખામણીએ શનિવારથી નિકળી રહેલો ફ્રેશ લાવા ઝડપથી ફેલાઇ રહ્યો છે અને તે રહેણાંક વિસ્તારોમાં આવી રહ્યો છે. શરૂઆતના દિવસોમાં જે માગ્મા બહાર નિકળી રહ્યો હતો તે 1955માં સક્રિય થયો તે દરમિયાનનો લાવા હોવાનો રિપોર્ટ છે.